Apspriedes ziņojums
HSM kriptogrāfisko iekārtu iegāde, tehniskā atbalsta un uzturēšanas pakalpojumi trim gadiem

(identifikācijas numurs PMLP 2026/_11)
2026.gada 28.augustā
1. Dalībnieki:
PMLP:1
Komersanta pārstāvji: 3

2. Apspriede notiek attālināti, izmantojot Webex platformu.
3. Apspriede tiek atklāta plkst. 12.00
4. Jautājumi iesūtīti e-pastā.
5. Apspriedes ar piegādātājiem ietvaros par plānoto iepirkumu “Jaunas Personu apliecinošu dokumentu informācijas sistēmas versijas un e-pakalpojuma izstrāde” (iepirkuma identifikācijas nr. PMLP 2026/_15-ERAF) komisija ir saņēmusi šādus jautājumus:

1. jautājums:
Lūdzu, precizējiet, kāpēc FRP256v1 eliptiskās līknes atbalsts ir obligāta prasība, nevis tiek pieļauts līdzvērtīgas, plaši atbalstītas eliptiskās līknes izmantošana ar salīdzināmu drošības līmeni? 
Atbilde:
Pasūtītājs piekrīt pretendenta norādītajam, ka FRP256v1 eliptiskās līknes atbalsts nav uzskatāms par obligātu prasību, ja piedāvātais risinājums nodrošina citas starptautiski atzītas eliptiskās līknes ar salīdzināmu kriptogrāfiskās drošības līmeni un atbilstošu funkcionalitāti.
Ņemot vērā nepieciešamību nodrošināt pietiekamu konkurenci un nepieļaut nepamatotu konkrētas kriptogrāfiskās tehnoloģijas izvēli, Pasūtītājs precizē tehnisko specifikāciju, nosakot, ka FRP256v1 atbalsts nav obligāts.
2. jautājums:
Lūdzu, precizējiet, kāda ir biznesa/tehniskā nepieciešamība nodrošināt iekārtas darbību temperatūras diapazonā līdz +50 °C, ņemot vērā, ka paredzēts, ka iekārtas tiks ekspluatētas kontrolētā datu centra/servera telpas vidē?
Ja HSM ieplūdes temperatūra kontrolētā datu centra vidē reāli var sasniegt 50 °C, tas norādītu uz ārkārtēju termisko situāciju, kas ietekmē visu serveru skapja (rack) infrastruktūru, nevis tikai HSM.
Šādā gadījumā pamatcēlonis, visticamāk, būtu saistīts ar serveru skapja gaisa plūsmu / gaisa recirkulāciju vai dzesēšanas risinājuma konstrukciju, nevis ar HSM specifisku ierobežojumu.
Tādēļ, iespējams, būtu lietderīgāk risināt vides un dzesēšanas sistēmas projektēšanas jautājumu tieši, nevis prasīt visiem HSM piegādātājiem nodrošināt neparasti augstu +50 °C darbības temperatūras specifikāciju un tādējādi potenciāli maksāt ievērojamu papildu cenu par iekārtām, kas paredzētas daudz skarbākiem ekspluatācijas apstākļiem, nekā tas nepieciešams normālā datu centra vidē.
Atbilde:
Pasūtītājs, ņemot vērā apspriedes laikā saņemto jautājumu un sniegto papildu skaidrojumu, precizēs tehniskās specifikācijas 7.5. punktā noteikto prasību, izsakot to šādā redakcijā:
“Darba vides prasības tīkla iekārtai: jānodrošina darbība apkārtējās vides temperatūrā vismaz +10 °C līdz +35 °C un relatīvajā mitrumā vismaz 10 % līdz 85 % bez kondensācijas.”



Protokolēja: S.Kārītis
